আজ তৃণমূল সুপ্রিমো মমতা বন্দ্যোপাধ্যায়ের কালীঘাটের বাড়িতে বসছে দলের কোর কমিটির বৈঠক।বৈঠকে  কী হাজির থাকবেন মুকুল রায়? সূত্রের খবর সম্ভাবনা ক্ষীন। দলের বিদ্রোহী নেতাদের শাস্তির বিষয়েও আলোচনা হবে আজকের বৈঠকে।
  কলকাতা: আজ তৃণমূল সুপ্রিমো মমতা বন্দ্যোপাধ্যায়ের কালীঘাটের বাড়িতে বসছে দলের কোর কমিটির বৈঠক।বৈঠকে  কী হাজির থাকবেন মুকুল রায়? সূত্রের খবর সম্ভাবনা ক্ষীন। দলের বিদ্রোহী নেতাদের শাস্তির বিষয়েও আলোচনা হবে আজকের বৈঠকে। সিবিআইয়ের  টানা সাড়ে চারঘণ্টার ম্যারাথন জেরা শেষে তৃণমূলের সর্বভারতীয় সভাপতি তাকে সাহস যোগানোর সমস্ত কৃতিত্ব তুলে দিয়েছেন বাংলার মানুষকে।নাম আসেনি তৃণমূল নেত্রী মমতা বন্দ্যোপাধ্যায়ের বা মা,মাটি মানুষের। তৃণমূল সেনাপতির সাংবাদিকদের সামনে এহেন প্রতিক্রিয়ায় সবুজ শিবিরের অন্দরে শুরু হয়ে গেছে বিস্তর জল্পনা। সিঁদুরে মেঘ দেখতেও শুরু করেছেন অনেকে। অস্বস্তিকর এই আবহাওয়ার মধ্যেই আজ তৃণমূল সুপ্রিমোর কালীঘাটের বাড়িতে বসছে দলের বর্ধিত কোর কমিটির বৈঠক।নেতা,মন্ত্রী,সাংসদ,বিধায়ক সকলেই হাজির থাকবেন বৈঠকে। তবে বৈঠকে একজনের আসা না আসাকে ঘিরেই তৈরি হয়েছে জোর জল্পনা। তিনি আর কেউ নন। স্বয়ং মুকুল রায়।  সূত্রের খবর, বৈঠকে যোগ না দেওয়ার সম্ভাবনাই বেশী দলের সর্বভারতীয় সম্পাদকের। দিনভর বেশকয়েকটি জায়গায় পুজো দিতে যাওয়ার কারনেই বৈঠকে যোগ দেওয়ার সম্ভাবনা কম বলে জানা গেছে। গত একমাসে প্রকাশ্যেই মুখ খুলেছেন দলের একাধিক সাংসদ,বিধায়ক,নেতা,মন্ত্রী। সারদা কাণ্ডে খোদ মমতা বন্দ্যোপাধ্যায়ের বিরুদ্ধেই মুখ খুলেছেন তৃণমূল নেতা সব্যসাচী দত্ত। অথচ শুক্রবার তাকে দিনভরই দেখা গেছে মুকুল রায়ের পাশে পাশে।  মুকুল ঘনিষ্ঠ বিদ্রোহী এই নেতার শাস্তির বিষয়টিও বৈঠকেও চুড়ান্ত হওয়ার কথা। মুকুল ঘনিষ্ঠ এই নেতার বিরুদ্ধে দল কোনও দৃষ্টান্তমূলক শাস্তি দিয়ে কী বার্তা দেয় নজর থাকবে সেদিকেও। যদিও নিজের অবস্থানেই অনড় রয়েছেন সব্যসাচী দত্ত। বৈঠকে মুকুল রায়ের যোগ দেওয়ার সম্ভাবনা ক্ষীন। তবুও বৈঠকের কেন্দ্রীয় নায়ক যে তিনিই থাকবেন তা বলার অপেক্ষা রাখেনা। বৈঠকে উপস্থিত থাকলেও নায়ক না থাকলেও তিনিই হবেন অদৃশ্য নায়ক।